## Odluka o objavljivanju popisa pravila o državnim potporama

### NN 83/2012 (23.7.2012.), Odluka o objavljivanju popisa pravila o državnim potporama

VLADA REPUBLIKE HRVATSKE

1927

Na temelju članka 3. Uredbe o državnim potporama (»Narodne novine«, broj 50/2006), Vlada Republike Hrvatske je na sjednici održanoj 19. srpnja 2012. godine donijela

ODLUKU

O OBJAVLJIVANJU POPISA PRAVILA O DRŽAVNIM POTPORAMA

I.

Pravila koja proizlaze iz članka 70. Sporazuma o stabilizaciji i pridruživanju između Republike Hrvatske, s jedne strane, i Europskih zajednica i njihovih država članica, s druge strane (»Narodne novine – Međunarodni ugovori«, br. 14/2001, 14/2002, 1/2005, 7/2005 i 9/2005), te Protokola 2. i Protokola 6., koji su sastavni dio ovoga Sporazuma, posebice su sadržana u sljedećim aktima:

1. opća pravila o državnim potporama sadržana su u:

a) Uredbi Komisije (EZ-a), br. 800/2008, od 6. kolovoza 2008. godine kojom se određene kategorije potpora proglašavaju usklađenima sa zajedničkim tržištem pri primjeni članaka 87. i 88. Ugovora (Opća uredba o skupnim izuzećima) (32008R0800, SL L 214, 9. 8. 2008., str. 3. – 47.),

b) Obavijesti Komisije o provedbi prava državnih potpora od strane nacionalnih sudova (52009XC0409(01), SL C 85, 9. 4. 2009., str. 1. – 22.);

2. pravila o potporama male vrijednosti sadržana su u:

a) Uredbi Komisije (EZ-a), br. 1998/2006, od 15. prosinca 2006. godine, o primjeni članaka 87. i 88. Ugovora o EZ-u na potpore male vrijednosti (32006R1998, SL L 379, 28. 12. 2006., str. 5. – 10.);

3. pravila o potporama za usavršavanje sadržana su u:

a) Uredbi Komisije (EZ-a), br. 68/2001, od 12. siječnja 2001. godine, o primjeni članaka 87. i 88. Ugovora o EZ-u na potpore za usavršavanje (32001R0068, SL L 10, 13. 1. 2001., str. 20. – 29.),

b) Uredbi Komisije (EZ-a), br. 363/2004, od 25. veljače 2004. godine, kojom se izmjenjuje i dopunjuje Uredba (EZ-a) br. 68/2001 o primjeni članaka 87. i 88. Ugovora o EZ-u na potpore za usavršavanje (32004R0363, SL L 63, 28. 2. 2004., str. 20. – 21.),

c) Priopćenju Komisije – Kriteriji za analizu sukladnosti državnih potpora za usavršavanje koje podliježu obvezi pojedinačne prijave (52009XC0811(01), SL C 188, 11. 8. 2009., str. 1. – 5.);

4. pravila o potporama za male i srednje poduzetnike sadržana su u:

a) Uredbi Komisije (EZ-a), br. 70/2001 od 12. siječnja 2001. godine, o primjeni članaka 87. i 88. Ugovora o EZ-u na državnu potporu malim i srednjim poduzetnicima (32001R0070, SL L 10, 13. 1. 2001., str. 33. – 42.),

b) Uredbi Komisije (EZ-a), br. 364/2004 od 25. veljače 2004. godine, kojom se izmjenjuje i dopunjuje Uredba (EZ-a) br. 70/2001 s obzirom na proširenje njezinoga područja djelovanja kako bi se uključila potpora za istraživanje i razvoj (32004R0364, SL L 63, 28. 2. 2004., str. 22. – 29.);

5. pravila o potporama za zapošljavanje sadržana su u:

a) Uredbi Komisije (EZ), br. 2204/2002, od 12. prosinca 2002. godine, o primjeni članaka 87. i 88. Ugovora o EZ-u na državne potpore za zapošljavanje (32002R2204, SL L 337, 13. 12. 2002., str. 3. – 14.),

b) Ispravku Uredbe Komisije (EZ-a), br. 2204/2002, od 12. prosinca 2002. godine, o primjeni članaka 87. i 88. Ugovora o EZ-u na državne potpore za zapošljavanje (32002R2204R(01), SL L 349, 24. 12. 2002., str. 126.),

c) Priopćenju Komisije – Kriteriji za analizu sukladnosti državnih potpora za zapošljavanje radnika u nepovoljnom položaju i radnika s invaliditetom, koje podliježu obvezi pojedinačne prijave (52009XC0811(02), SL C 188, 11. 8. 2009., str. 6. – 10.);

6. pravila o regionalnim potporama sadržana su u:

a) Smjernicama o nacionalnim regionalnim potporama za 2007. – 2013. (52006XC0304(02), SL C 54, 4. 3. 2006., str. 13. – 44.),

b) Priopćenju Komisije koje se odnosi na kriterije za dubinsku ocjenu regionalnih potpora za velike investicijske projekte (52009XC0916(02), SL C 223, 16. 9. 2009., str. 3. – 10.);

7. pravila o potporama za istraživanje i razvoj i inovacije sadržana su u:

a) Okviru Zajednice za državne potpore za istraživanje i razvoj i inovacije (52006XC1230(01), SL C 323, 30. 12. 2006., str. 1. – 26.);

8. pravila o potporama za zaštitu okoliša sadržana su u:

a) Smjernicama Zajednice o državnim potporama za zaštitu okoliša (52008XC0401(03), SL C 82, 1. 4. 2008., str. 1. – 33.);

9. pravila o potporama za sanaciju i restrukturiranje sadržana su u:

a) Priopćenju Komisije – Smjernice Zajednice o državnim potporama za sanaciju i restrukturiranje poduzetnika u teškoćama (52004XC1001(01), SL C 244, 1. 10. 2004., str. 2. – 17.),

b) Priopćenju Komisije o produljenju primjene Smjernica Zajednice o državnim potporama za sanaciju i restrukturiranje poduzetnika u teškoćama (52009XC0709(02), SL C 156, 9. 7. 2009., str. 3.);

10. pravila vezana uz rizični kapital sadržana su u:

a) Smjernicama Zajednice o državnim potporama za poticanje ulaganja rizičnoga kapitala u male i srednje poduzetnike (52006XC0818(01), SL C 194, 18. 8. 2006., str. 2. – 21.),

b) Priopćenju Komisije o izmjeni Smjernica Zajednice o državnim potporama za poticanje ulaganja rizičnog kapitala u male i srednje poduzetnike (52010XC1207(02), SL C 329, 7. 12. 2010., str. 4. – 5.);

11. pravila o referentnim stopama sadržana su u:

a) Priopćenju Komisije o reviziji načina određivanja referentnih i diskontnih stopa (52008XC0119(01), SL C 14, 19. 1. 2008., str. 6. – 9.);

12. pravila o financijskim transferima javnim poduzetnicima sadržana su u:

a) Priopćenju Komisije državama članicama o primjeni članaka 92. i 93. (sada 87. i 88.) Ugovora o EZ-u i članka 5. Direktive Komisije, br. 80/723/EEZ na javne poduzetnike koji se bave proizvodnjom (31993Y1113(01), SL C 307, 13. 11. 1993., str. 3. – 14.),

b) Direktivi Komisije 2006/111/EZ od 16. studenoga 2006. godine, o transparentnosti financijskih odnosa između država članica i javnih poduzetnika te financijskoj transparentnosti unutar pojedinih poduzetnika (32006L0111, SL L 318, 17. 11. 2006., str. 17. – 25.);

13. pravila o državnoj potpori u obliku jamstva sadržana su u:

a) Obavijesti Komisije o primjeni članaka 87. i 88. Ugovora o EZ-u u području državnih potpora u obliku jamstava (52008XC0620(02), SL C 155, 20. 6. 2008., str. 10. – 22.),

b) Ispravku Obavijesti Komisije o primjeni članaka 87. i 88. Ugovora o EZ-u u području državnih potpora u obliku jamstava (52008XC0620(02)R(01), SL C 244, 25. 9. 2008., str. 32.);

14. pravila o prodaji javnog zemljišta i zgrada sadržana su u:

a) Priopćenju Komisije u vezi s udjelom potpora kod prodaje zemljišta i zgrada od strane tijela javne vlasti (31997Y0710(01), SL C 209, 10. 7. 1997., str. 3. – 5.);

15. pravila o osiguranju izvoznih kredita sadržana su u:

a) Priopćenju Komisije državama članicama, sukladno članku 93. stavku 1. Ugovora o EZ-u o primjeni članaka 92. i 93. Ugovora na osiguranje kratkoročnih izvoznih kredita (31997Y0917(01), SL C 281, 17. 9. 1997., str. 4. – 10.),

b) Priopćenju Komisije državama članicama o izmjenama i dopunama Priopćenja, sukladno članku 93. stavku 1. Ugovora o EZ–u o primjeni članaka 92. i 93. Ugovora na osiguranje kratkoročnih izvoznih kredita (52001XC0802(01), SL C 217, 2. 8. 2001., str. 2. – 3.),

c) Priopćenju Komisije o produženju Priopćenja Komisije državama članicama, sukladno članku 93. stavku 1. Ugovora o EZ–u o primjeni članaka 92. i 93. Ugovora na osiguranje kratkoročnih izvoznih kredita (52004XC1211(03), SL C 307, 11. 12. 2004., str. 12.),

d) Priopćenju Komisije državama članicama o izmjenama i dopunama Priopćenja, sukladno članku 93. stavku 1. Ugovora o EZ-u o primjeni članaka 92. i 93. Ugovora na osiguranje kratkoročnih izvoznih kredita (52005XC1222(07), SL C 325, 22. 12. 2005., str. 22. – 23.),

e) Priopćenju Komisije o izmjeni razdoblja primjene Priopćenja Komisije državama članicama sukladno članku 93. stavku 1. Ugovora o EZ-u o primjeni članaka 92. i 93. Ugovora na osiguranje kratkoročnih izvoznih kredita (52010XC1207(03), SL C 329, 7. 12. 2010., str. 6.),

f) Priopćenju Komisije o izmjeni Priopćenja Komisije državama članicama, sukladno članku 93. stavku 1. Ugovora o EZ-u o primjeni članaka 92. i 93. Ugovora na osiguranje kratkoročnih izvoznih kredita (52012XC0421(01), SL C 117, 21. 4. 2012., str. 1. – 2.);

16. pravila o izravnom oporezivanju sadržana su u:

a) Obavijesti Komisije o primjeni propisa o državnim potporama na mjere koje se odnose na izravno oporezivanje poduzetnika (31998Y1210(01), SL C 384, 10. 12. 1998., str. 3. – 9.);

17. pravila o potpori u obliku naknade za javne usluge sadržana su u:

a) Presudi Europskog suda od 24. srpnja 2003. godine, u predmetu C-280/00 Altmark Trans GmbH i Regierungsprasidium Magdeburg protiv Nahverkehrsgesellschaft Altmark GmbH (62000CJ0280, IES /2003/ str. I-07747),

b) Odluci Komisije od 20. prosinca 2011. godine o primjeni članka 106. stavka 2. Ugovora o funkcioniranju Europske unije na državne potpore u obliku naknada određenim poduzetnicima kojima je povjereno obavljanje usluga od općeg gospodarskog interesa (prijavljen kao dokument C(2011) 9380) (32012D0021, SL L 7, 11. 1. 2012., str. 3. – 10.),

c) Priopćenju Komisije – Okviru Europske unije o državnim potporama u obliku naknada za javne usluge (52012XC0111(03), SL C 8, 11. 1. 2012., str. 15. – 22.),

d) Priopćenju Komisije o primjeni pravila Europske unije o državnim potporama na naknadu za obavljanje usluga od općeg gospodarskog interesa (52012XC0111(02), SL C 8, 11. 1. 2012., str. 4. – 14.),

e) Uredbi Komisije (EU), br. 360/2012, od 25. travnja 2012. godine, o primjeni članaka 107. i 108. Ugovora o funkcioniranju Europske unije na potpore male vrijednosti koje se dodjeljuju poduzetnicima kojima je povjereno obavljanje usluga od općeg gospodarskog interesa (32012R0360, SL L 114, 26. 4. 2012., str. 8. – 13.);

18. pravila o potpori sektoru brodogradnje sadržana su u:

a) Priopćenju Komisije o podnošenju pojedinačnih prijava o primjeni svih programa regionalnih potpora za ulaganja u sektor brodogradnje i prijedlog prikladnih mjera u skladu s člankom 88. stavkom 1. Ugovora o EZ-u (52003XC1101(01), SL C 263, 1. 11. 2003., str. 2.),

b) Okviru za državne potpore brodogradnji (52011XC1214(03), SL C 364, 14.12.2011., str. 9. – 13.);

19. pravila o potpori sektoru čelika sadržana su u:

a) Priopćenju Komisije – Višesektorski okvir za regionalne potpore namijenjene velikim projektima ulaganja (prijavljen kao dokument br. C(2002) 315), (52002XC0319(03), SL C 70, 19. 3. 2002., str. 8. – 20.),

b) Priopćenju Komisije – Potpore za sanaciju i restrukturiranje i potpore za zatvaranje poslovanja u sektoru čelika (prijavljen kao dokument br. C(2002) 315), (52002XC0319(04), SL C 70, 19. 3. 2002., str. 21. – 22.);

20. pravila o potpori poštanskim uslugama sadržana su u:

a) Obavijesti Komisije o primjeni pravila tržišnog natjecanja na poštanski sektor i o procjeni određenih državnih mjera u vezi s poštanskim uslugama (31998Y0206(01), SL C 39, 6. 2. 1998., str. 2. – 18.);

21. pravila o potpori za javne radiodifuzijske usluge sadržana su u:

a) Priopćenju Komisije o primjeni pravila o državnim potporama za javne radiodifuzijske usluge (52009XC1027(01), SL C 257, 27. 10. 2009., str. 1. – 14.);

22. pravila o potpori za kinematografske i ostale audiovizualne djelatnosti sadržana su u:

a) Priopćenju Komisije Vijeću, Europskom parlamentu, Gospodarskom i socijalnom odboru i Odboru regija o nekim pravnim aspektima u vezi s kinematografskim i ostalim audiovizualnim djelatnostima (52001DC0534, SL C 43, 16. 2. 2002., str. 6. – 17.),

b) Priopćenju Komisije Vijeću, Europskom parlamentu, Europskom gospodarskom i socijalnom odboru i Odboru regija o nastavku Priopćenja Komisije o određenim pravnim aspektima koji se odnose na kinematografska i druga audiovizualna djela (Priopćenje o kinematografiji) od 26. rujna 2001. godine (52004DC0171, SL C 123, 30. 4. 2004., str. 1. – 7.),

c) Priopćenju Komisije o produljenju primjene Priopćenja o daljnjim aktivnostima vezanim uz priopćenje Komisije o određenim pravnim aspektima koji se odnose na kinematografska i druga audiovizualna djela (Priopćenje o kinematografiji) od 26. rujna 2001. godine (Tekst značajan za Europski gospodarski prostor) (52007XC0616(01), SL C 134, 16. 6. 2007., str. 5.),

d) Priopćenju Komisije o kriterijima ocjene državnih potpora sukladno Priopćenju Komisije o određenim pravnim aspektima u vezi s kinematografskom i ostalim audiovizualnim djelatnostima (Priopćenje o kinematografiji) od 26. rujna 2001. (52009XC0207(01), SL C 31, 7. 2. 2009., str. 1.);

23. pravila o potpori za naknadu troškova uslijed liberalizacije tržišta električne energije sadržana su u:

a) Priopćenju Komisije koje se odnosi na metodologiju ocjenjivanja državnih potpora vezanih uz naslijeđene troškove (Dopis Komisije SG (2001) D/290869, 6. 8. 2001.);

24. pravila o potpori prometu sadržana su u:

a) Uredbi Vijeća (EEZ), br. 2408/92, od 23. srpnja 1992. godine, o pristupu zračnih prijevoznika Zajednice zračnim linijama unutar Zajednice (31992R2408, SL L 240, 24. 8. 1992., str. 8. – 14.),

b) Uredbi Vijeća (EEZ-a), br. 3577/92, od 7. prosinca 1992. godine, o primjeni načela slobode pružanja usluga u pomorskom prijevozu unutar država članica (pomorska kabotaža) (31992R3577, SL L 364, 12. 12. 1992., str. 7. – 10.),

c) Priopćenju Komisije C(2004) 43 – Smjernice Zajednice o državnim potporama u pomorskom prometu (52004XC0117(01), SL C 013, 17. 1. 2004., str. 3. – 12.),

d) Priopćenju Komisije – Smjernice Zajednice za financiranje zračnih luka i potpora za započinjanje poslovanja zračnih prijevoznika koji lete iz regionalnih zračnih luka, (52005XC1209(03), SL C 312, 9. 12. 2005., str. 1. – 14.),

e) Uredbi Europskog parlamenta i Vijeća, br. 1370/2007, od 23. 10. 2007. godine, o uslugama javnog željezničkog i cestovnog prometa i o ukidanju Uredbi Vijeća br. 1191/69 i 1107/70 (32007R1370, SL L 315, 3. 12. 2007., str. 1. – 13.),

f) Priopćenju Komisije u vezi sa Smjernicama Zajednice o državnim potporama poduzetnicima u željezničkom prometu (52008XC0722(04), SL C 184, 22. 7. 2008., str. 13. – 31.),

g) Priopćenju Komisije s naputkom o državnim potporama društvima za upravljanje brodovima (52009XC0611(01), SL C 132, 11. 6. 2009., str. 6. – 9.);

25. pravila o potporama financijskome sektoru sadržana su u:

a) Priopćenju Komisije, od 13. listopada 2008. godine, o primjeni pravila o državnim potporama na mjere vezane za financijske institucije u vezi s tekućom financijskom krizom (52008XC1025(01), SL C 270, 25. 10. 2008, str. 8. – 14.),

b) Priopćenju Komisije – Dokapitalizacija financijskih institucija u trenutačnoj financijskoj krizi: ograničenje potpora na najmanju potrebnu mjeru i mehanizmi osiguranja protiv pretjeranih narušavanja tržišnog natjecanja (52009XC0115(01), SL C 10, 15. 1. 2009., str. 2. – 10.),

c) Priopćenju Komisije o postupanju s imovinom s umanjenom vrijednošću u bankovnom sektoru Zajednice (52009XC0326(01), SL C 72, 26. 3. 2009., str. 1. – 22.),

d) Priopćenju Komisije o povratu održivosti i ocjeni mjera restrukturiranja financijskog sektora u trenutačnoj krizi prema pravilima o državnim potporama (52009XC0819(03), SL C 195, 19. 8. 2009., str. 9. – 20.),

e) Priopćenju Komisije o primjeni, počevši od 1. siječnja 2011. godine, pravila o državnim potporama na poticajne mjere u korist banaka u kontekstu financijske krize (52010XC1207(04), SL C 329, 7. 12. 2010., str. 7. – 10.),

f) Priopćenju Komisije o primjeni, počevši od 1. siječnja 2012. godine, pravila o državnim potporama na poticajne mjere u korist banaka u kontekstu financijske krize (52011XC1206(02), SL C 356, 6. 12. 2011., str. 7. – 10.);

26. pravila o potporama koja se odnose na brzi razvoj širokopojasne mreže sadržana su u:

a) Priopćenju Komisije – Smjernicama Zajednice o primjeni pravila o državnim potporama u odnosu na brzi razvoj širokopojasne mreže (52009XC0930(02), SL 235, 30. 9. 2009., str. 7. – 25.).

II.

Danom stupanja na snagu ove Odluke prestaju važiti Odluka o objavljivanju popisa pravila o državnim potporama (»Narodne novine«, br. 12/2009 i 31/2010) i Odluka o objavljivanju pravila privremenog okvira za mjere državnih potpora kojima se podupire pristup financiranju u trenutnoj financijskoj i gospodarskoj krizi (»Narodne novine«, broj 56/2009).

III.

Ova Odluka stupa na snagu danom objave u »Narodnim novinama«.

Klasa: 421-01/12-01/01

Urbroj: 5030116-12-1

Zagreb, 19. srpnja 2012.

Predsjednik

Zoran Milanović, v. r.

Odluka, NN 83/2012-1927